Kranke Creevy mis toets teen Wallabies | Netwerk24
22 Julie 2019 14:30
Agustin Creevy in aksie teen Nieu-Seeland Saterdag in Buenos Aires. Foto: Getty Images
Hy sal dit egter sonder sy vuurvreter-haker
Augustin Creevy moet doen, berig rugbypass.com.
Die 34-jarige Creevy het las van ’n skouerbesering en sal die kragmeting met die Wallabies in die Suncorp-stadion misloop.
Die Poemas het die afgelope naweek bitter naby aan hul eerste oorwinning tot nog toe oor Nieu-Seeland gekom in die Estadio Jose Amalfitani, maar het uiteindelik, vlak voor die All Black-doellyn, die aftog met 16-20 geblaas in die spanne se Rugbykampioenskapstoets.
Creevy het in dié toets van voor gelei in die 48 minute wat hy op die veld was.
Die verwagting is dat sy adjudant, Julian Montoya, met die nommertwee-trui toevertrou sal word.
Die Poemas is baie akkuraat, baie goed met man-op-man-verdediging en hulle maak ’n oorlas van hulself by die afbreekpunte.
Creevy en Montoya was twee van die uitstaande spelers teen die All Blacks voor hul lawaaierige tuisskare en selfs die Kiwi’s se instaan-kaptein, Sam Cane, was beïndruk met die Argentyne se spel.
“Die Poemas is baie akkuraat, baie goed met man-op-man-verdediging en hulle maak ’n oorlas van hulself by die afbreekpunte,” het hy ná die wedstryd gesê.
“Hulle steel dalk nie die meeste balle nie, maar hulle weet beslis hoe om besit te vertraag.”
“Hulle het ons vanaf die afskop tot die laaste sekonde onder druk geplaas.” – Sportredaksie
Meer oor: Agustin Creevy | Australie | Argentinie | Haker | Rugbykampioenskap | Poemas | Kaptein | Toets